O tânără de 19 ani din Brașov a murit la o săptămână după ce a născut, în timp ce se pregătea de externare. S-a deschis un dosar penal pentru ucidere din culpă
Polițiștii și procurorii brașoveni anchetează împrejurările morții unei tinere de 19 ani, care s-a stins din viață la Spitalul Județean de Urgență din Brașov, la o săptămână după ce a născut. Cu puțin timp înainte de externare, femeii i s-a făcut rău, a spus că nu mai poate merge și în scurt timp a survenit decesul, notează presa locală.